**Sidaamu Dagoomu Qoqqowi Mootimma Ogimmate Dandoo Buuxo Ejense**

**2014 M.D Mixote Jeefo Rippoorte**

Ella**/2014 M.D**

**Hawaasa**

**Bitima**

Sidaamu dagoomu qoqqowi mootimma ogimmate dandoo buuxo ejense 2013 M.D haaru garinni uurritu gedensaanni sai dirira hajo la’annonsa bissa ledo halamatenni hala’lado qixxaawo assatenni keenote looso hananfe loonsanni sa’noonniti qaangannita ikkitanna 2013 M.D mixo jeefishshi yannara leellino kaajjillenna taala hasiissanno xe’ne tittirshunni keenatenninna hasaawo assatenni 2014 M.D mixo qixxeessatenni ejensete loosaasinenna hajo la’annonsa bissa ledo kaajjado hasaawo assatenni mixo kaajjishatenni loosu giddora e’noonni.

Kunni kaiminni ejensenkera 2014 M.D jeefisate amandoonni mixo diru jeefo rippoorte kunni woroonni tittirshunni shiqinshoonni.

1. **Mixote qixxaawo lainohunni**

Sai diri mixo jeefo ejensete manajimeentenni keenni gedensaanni xaphooma loosaasinera shiqinshe hasaawo assatenni ledote shiqqino hedo ledatenni 2014 M.D mixo kaajjitanno gede sumumme kalaqatenni ledotennino hajo la’annonsa bissara mixo dirrinse hedo gamba assatenni kaajjinshe loosu giddora e’noonni. Ejensete massagaancho mixo kaiminni qaranna irkisaano dayirekitoreetuwa umisa mixo qixxeessatenni ejensete sooreessi ledo sheemaate malaatisatenninna mittu mittunku loosaasine uminsa mixo qixxeessidhanno gede assatenni loosu giddora e’noonni.

1. **Irkisaano handaarra loossa lainohunni:-**
   1. **Qansichootu chaartere lainohunni**

Owaante hasidhe ejense dagganno hajamaanora isilanchonna rakkino owaante aate diru giddo illancha tunge loonsoonni. Qansichootu chaartere urrinshate giddo uyiinanni owaante raga kultannota ikkasenni ejensete ayi maa loosannoro, owaante uyiinanni yannanna istandaarde, owaatamaano owaante afirate albaanni wonsha asiissannonsa balaxote hajo, hattono xa’mamooshshu noo garinni owaante uyiinanni istandarde tittirshunni amddino qansichootu chaartere sanade kiirotenni 500 attamme hajo la’anno bissa baalate iillishatenni sanadete giddo worroonni garinni owaante uyiinanni hee’noonni.

**2.2. Hajamaanote kasseenyi xiinxallo**

Ejense haammata hajamaano/owaatamaano owaante afihannowa ikkasenninna owaante hasidhe dagganno hajamaano uyiinanni owaantenni mageeshshi geeshsha kassi yitinoronna kassi yitino ikkiro kasseenyinsa deerra buuxate hajamaanote kasseenya xiinxallitano gaamo uurrisatenni xiinxallo harinsoonni. Xiinxallote kaiminni ejensenniti xaphphi yiino hajamaanote kasseenyi deerri 4.58 (Aliidiha) ikkino. Koni leellishannohu ejensete uyiinanni owaantenni hajamaano lowo geeshsha kassi yitino gede leellishshanno. Ikkino daafira owaante aate ragaanni konni dirira maareekkinoonni guminna kasseenyi harunse kaajjanni haranno gede assatenna giddooyidinna gobbaayidi hajamaano kasseenya jawiidi deerra iillisha hasiissannonke.

* 1. **womaashunna jajju gashshoote lainohunni**
* Diroho damoozaho amandoonni baajeette 5,168,565 ikkitanna xaa geeshsha baantoonnihu 4,960,778 (95.97%)
* Looso harisate 3,012,704 ikkanna jeefo 2,812,704(93.36%) ikkitanno
* Kaappitaale baajeette kaameelu hirora 2,000,000 amandoonnihu xaa geeshsha qoqqowu hirote ejense ragaanni garafo fulteenna heewisiissanni nooha ikkanna amandoonni woxi fulo dikkino.
* Giddo eo diru mixo 12,454,259 ikkitanna dirunniti gamba assinoonni eote jeefo 6,193,182 + 2,400,000 =8,593,182 (68.99%) ikkitanno.
* Giddo eonni fulo ikke loosu iima hosino woxi jeefo 3,235,460.97 (50.5%) birra ikkanno.
  1. **Giddo odiitenna qorqorshu loossa**
* Aganu aganunni giddoyiidi odiite kaajjado qorqorshsha assitanna xe’ne taashshinanni ha’nanni hee’noonni. konni kaiminni
* Fayinanshaale/fulote qorqorshsha 2 doyiicho
* Mannu wolqa qorqorsha
* Baajeette horoonsirate qorqorsha 11 doyicho
* loosu amanyooti qorqorshshanna woloota uduunnu qorqorshshanna amadantino hajubba tittirshshunni keentanni sa’ino.
  1. **Reformete loossa ragaanni:-**
* 51 Ejensete loosaasinera BSC mixo qixxaawonna keeno aana 2 barrira dhuku dhaabbanyooti qajeelshsha qajeelsha uyinoonni.
* Hattono kaizene (KLG) lainohunni 51 ejensete loosaasinera 2 doyiicho hedo cu’mishiishate qajeelshsha aatenni qineessaancho (focal person) gaamme loosu giddora e’noonni. Ejensete giddo 6 kaizenete latishshu gaamo uurrisatenni loosaasine mixonsa shiqishidhanna lamala lamalantenni jeefishshu iima hasaawo assinanni lamalate albisa loosaasincho bandanni loonsanni sa’noonni.
* Loosu kifilla (dayirekitoreetuwa) mixonsa jeefissanni noo garanna riformetenna kayizenete looso lainohunni latishshu mixo qixxaawo dayirekitoreete ragaanni kaajjado harunso cheeki listetenni irkisantinota 3 doyiicho assatenni manajimeentetenni keenne filiqqisha qolle baalunku dayirekitoreete noowa deerra fushshatenni xawo assinoonni.
  1. **Koo/tee nna HIV/AIDS lainohunni:-**

Ejensenkera koo/tee taalloonyi ayiirranno gedenna koo/tee hajo baalante loosu kifillara hanqafantanno gede jawanna hala’lado looso loonsoonni. Ejensete deerrinni haajoo rivaane barranna march 8 barra ibbino garinni ayiirrinsatenni mehaate iima iillitanno gawajjonna busha assoote baalunku gaaramate qaale e’ne mehaate qoosso daafira baalunku loosaasine dilaalu noonsa gede hala’lado hasaawo assine hattono hajo la’anno ogeeyye koyiinse baalanku loosaasinera qajeelsha uyinoonni.

* 1. **Mitii’mitino qaaqquulle kaa’la lainohunni:-**

Wole widoonni amanna anna hooggino qaaqquulle lossatenna kaa’late amandoonni mixo garinni ejensete loosaasine wolqansa fajjitu bikinni damoozinsanni aganu aganunni peerooletenni murtanni anunna ama noonsa ikkire 4 qaaqquulle Ciroone woradinni haaratenni su’minsanni baankete akkaawunte fanne rosonsa gudde umonsa dandiita geeshsha annimmatenni kaa’lanninna harunsinanni lossinanni hee’noonni. Tenne yannara mittu 8 kifile, lamu 7 kifilenna mitte 4 kifile rosanni afantanno. Wole widoonni albaanni minu noonsa ikkiri xa mitto mine mi’nite, lamegereewo ce’e dancha heeshsho heera hanaffino. Kuni rosichi baalankawa taraawiro lowo qaaqquulle mitiimmate giddo noore kaa’la dandaanno yine hendeemmo.

* 1. **Danchu gashshooti loossa lainohunni**

Danchu gashshooti loossanna moora sharrama lainohunni Ejensete hiro, womaashshunna jajju gashshooti dayirekitoreete giddo loossanno sasu ogeeyye sanade awaawuratenninna mootimmate woxe ragimale fulo assitinore higgetenna amanyootu qaafo adhinoonni. Konni kaiminni:-

* Mitto IBEXte ogeeshsha loosunni wo’munni wo’ma shorrinoonni. Higgete ragaanni usurame xa’mamanni leellanno.
* Mitte woxu amadaancho mitto deerra loosu madawenninna damoozunni woffi yite loossanno gede amanyootu qaafo adhine 326,000 (sase xibbenna lemiina lee kume birra) ragimale umise horora horoonsidhinoha mootimmate kaazinira higanno gede assinoonni.
* Mittu ogeessi mitto deerra loosu madawenninna damoozunni woffi yite loossanno gede amanyootu qaafo adhine 15,000 (tonaa onte kume birra) ragimale umisi horora horoonsirinoha mootimmate kaazinira higanno gede assinoonni.
* Xaphooma 341,000 (sase kumenna shoollayina mitto kume birra) ragimale hallanyoot horora hosinoha mootimmate kaazinira higanno gede assinoonni.
* Foorjiide sertefikeete harunsa lainohunni halaalaanchimmase buunxe qollara sonkoonni sertefikeetuwa mereerinni 9 sertefikeete foorjiide ikkase buunxe hajo la’anno uurrinshuwara qaafo adhitanno gede borrotenni irkinse sonkoonniha ikkanna jeefose harunsinanni hee’noonni.
* Ejensete maattamanna sooreessu malaate/furmma lawisiisse foorjiide sertefikeete loosiisidhe looso e’ara noore 3 hallanyoota harunsine amadatenni usursiinse higgetenni qorchishantanno gede assinoonni.
* Babbaxxino amanyootu xe’ne leellishshinore 15 ogimmate dandoo keenaano keenaanchimmatenni co’ontanni fultanno gede assinoonni.
* Gobbaayidinna giddoyiidi danchu gashshooti mitiimma badatenni tirranni yannanna tirano biso ande danchu gashshooti mixo qixxeessine loosu giddora e’noonniha ikkanna mixotenni bandoonni 9 (honse) danchu gashshooti qarrubba giddonni 8 (sette) tirate dandiinoonni.
* Xaa geeshsha diru giddo keenote loosi ledo amadame babbaxxino garinni shiqinoha 60 koffeenya haaratenni kooffeenya shiqishiri mannira basetenni dawaro qolletenni shiqinoha 60 koffeenya qansichootu chaarterera worroonni istandard garinni wo’munni wo’ma tirrooni.

**3. Qara qara handaarra jeefishsha**

**3.1.** **Keenaanotenna keenote mereershshi fajjo aatenna haaroonsate ragaanni**

* Galo keenote mereershuwa wirro kaajjishatenna qixxaawonsa buuxate 5 kilaastere bande ogeeyyete gaamo uurrisatenni 45 mootimmatenna hallanyu kolleejuwara kaajjado irkonna harunso assinoonniha ikkanna kaajjadonna laafa midaado badatenni taashshate looso loonsoonni. Keenote mereershuwara filiqqishsha aatenni hajo la’annonsa bissa foreme madirakera shiqishatenni kaajjado hasaawo assine sumumme kalanqoonni.
* keenaanote kiiro ledate 126 haaro keenaano file qajeelsha ee qixxeessate mixo amande 112 (88.89%) haaro keenaano qajeelshine loosu giddora e’anno gede assinoonni.
* Keenote looso halashshatenna injo kalaqate 17 uurrinshuwara keenote mereershimma fajjo aate mixo amande 24 (>100%) uurrinshuwara keenote mereershimma fajjo uyinoonni.
* 34 babbaxxitino ogimmate daninna deerrinni keenote fajjo aate mixo amande 25(75.3%) ogimmate daninna deerrinni keenote fajjo uyinoonni.

**Fajjo uyinoonni ogimmate dana:-**

Accounting, HRM, Marketing management, Household service, Dairy production, information technoligy, Basic agro food processing, Fruit & vegetable, Survaying, Marketing, ICT, Basic animal health, secretary science, Library science, Metal engineering & machine, Automotive, Electrical electronics, Hard ware networking, IT support, hotel operation, kitchen operation, basic apparel production, GMFA, paints and gypsum, coble stone paving, textile & garment, etc.

**Fajjo uyinoonni keenote mereershuwa:-**

* Heliken college-cirre
* Spark afirika college-cuukko
* Debub ethiopia college –hawaassa
* Waase construction-hawassa
* US college- daayye
* Dadimosi business college-Leku
* Zoin college- alamura campus
* Arbegona TVET
* Hawasa Poly techinic college
* Hawasa tegibared college
* Furra college- yirgalem
* Unique star –daayye
* Yared industrial college- hawaasa
* Yirgalem TVET

**3.2. keenote massaari qixxaawo ragaanni**

* Diru giddo 20 ogimmate daninni keenote massaara (assessment tools) qixxeessate mixi’ne 25 (>100%) keenote massaara 50 ogeeyye beeqqitanno gede assatenni ogimmate ahaadenni (cc) deerrinni qixxeessate dandiinoonni.
* Qixxaabbino keenote massarubba konni woroonni shiqinshoonni ogimma daninniiti.
* Basic metal work
* Basic apparel work
* Basic electronics communication
* Vehicle servicing
* Block Masonry
* Terrazzo tilling
* Hotel operation
* Bamboo furniture making
* Sanitary Installation
* Mechanical coffee machine Technician
* Coffee roasting
* Gypsum painiting
* Avocado processing
* Hair drsssing
* Finishing construction, etc
* Diru giddo madawanya qajeelsha guddino keenamaanora shiqqanno hasatto garinni 70,639 keenote massaarra paakeeje (assessment tools package) batinse tuqisate mixo amande addi addi ogimma daninni 70,639(100%) keenote massaara batinsenna xarranze keenote loosi iima hosiinsoonni.
* Keenote loosi isilanchimma agarsiisate bandoonni xiinxallote umi aana xiinxallo assatenni tirote hedo shiqishate 2 xiinxallo loosate mixo amande 1 (50%) xiinxallo assinoonni.

**3.3. Keenote Owaante Ragaanni:-**

**Hajo la’annons abissa foreme lainohunni:-**

Hajo la’annonsa bissa ledo hasaawo assa keenote loosi gumaamimmara jawu qeechi noosi daafira keenote looso hanafate albaanni 2013 M.D mixo jeefo keenatenni mittimmate hedo cu’ma hasiissanno daafira 135 ikkitanno hajo la’anonsa bissa ledo hasaawo assate mixo amande 119 (88.1%) mootimmatenninna hallanyu kollejuwanni, amaalete mininni hattono babbaxxitino biiro sooreeyye beeqqitinowa kaajjado hasaawo assatenni sumumme kalanqe loosu giddora e’noonni.

**Sheemaate ea lainohunni:-**

Baalunku keenote mereershuwa ogimmate dandoo buuxo ejense ledo diroho keensiisidhanno keenamaano lainohunni yanna, ogimmate dananna deerra badde sheemaate e’anno gede assate 47 mixo amande 47 (100%) keenote mereershuwa diru mixonsa shiqishshe ejensete ledo sheemaate e’e loosu giddorae’anno gede assinoonni.

**Madawanya qajeelaano keeno lainohunni:-**

Bocu dgiddo madawanya prograamenni mootimmatenninna hallanyu uurrinshuwara qajeeltinore xaphooma 69,827 keenate mixo amande L= 35,155 M= 30,251 X= 65,406 (93.6%) keenamaano keenate dandiinoonni. Kuri keenamaano giddonni L= 24,889 M= 21,116 X= 46,005 (70.3%) ikkado ikkitino.

**Shiimmaadunna manaaddu iterprayzooti keeno lainohunni:-**

Diru giddo industirete irko afidhinore 7,460 shiimmaaddanna manaadda interprayizooti miilla keenate mixo amande L=1,947 M= 985 X= 2,932(39.3%) miilla keenate dandiinoonni. Kuri giddonni L=1,900 M= 922 X= 2,822 ikkado ikkitino.

Interprayzootu keeno lainohunni xaano hajo la’annonsa bissa ledo waaxamme kaajjado looso loosa hasiissanno.

**Harancho dikko illachishino qajeelshi keeno lainohunni:-**

Dikko illachishino harancho qajeelsha adhite jeefissino qajeelaano ikkadimma keenatenni buuxate 28,861 keenate mixo amande L= 4,751 M= 3,557 X= 8,308 (28.9%) keenate dandiinoonni.

**Indistirete keenamaano alinohunni:-**

Diru giddo mootimmatenna hallanyu industirubbara mereerimunna shiimiidi deerrinni qaxarante loossanno ogeeyyekeenate 1,750 keenamaano keene ikkadimmansa buuxate mixo amande L= 980 M= 633 X= 1,613(92.17%) indistirete keenamaano keenate dandiinoonni. Keenantinori giddonni L= 963 M= 246 X= 1,209(74.9%) ikkado ikkitino.

**Baatto loosidhe galtinori keeno lainohunni:-**

Qaddo baatto loosidhe galtinori keeno lainohunni diru giddo 10,446 ikkitanno qaddo baatto loosidhe galtinore keenate mixo amande 10 woraddaranna 44 qawallara L= 3304 M= 216 X= 3,520 (33.7%) baatto loosidhe galtinore keenate dandiinoonni. Gibirinnu biiro keenamaano baatto loosidhe galtinore sheemaatu garinni shiqisha hoogatenninna illacha tuga hoogatenni tinne mixo jeefo ajje leeltanno.

**Orjinaale sertefikeete tuqishsha lainohunni:-**

Ikkadimmansa keenotenni buunxoonni keenamaanora orjinaale sertefikeete loose iillishate diru giddo 37,580 sertefikeete iillishate mixo amande 46,000 (>100%) sertefikeete tuqisa dandiinoonni.

**Shae1፡- xaphooma jeefishsha leellishshanno shae**

|  |  |  |  |  |  |
| --- | --- | --- | --- | --- | --- |
| **T.K** | **Istraatejaawe timo** | **Istiraatejiyaawe illacha** | **2014 M.D mixo** | **Jeefo** | **%** |
| 1 | Qajeelaanote ikkadimma dandoo buuxate kaajjadonna isilancho keenote amanyoote diriirsanna kaajjisha | Dandoonsa keenatenni buunxoonni mereerimanna shiimiidi deerrinni qaxarante loossanno ogeeyye | 1,750 | 1,613 | 92.17 |
| Qaddo baatto loosidhe galtinori dandoo keenatenni buuxa | 10,446 | 3,520 | 33.7 |
| Madawanya prograame qajeelaano dandoo keenatenni buuxa | 69,827 | 65,406 | 93.6 |
| Ikkadimmansa keenotenni buunxoonni harancho dikko illachishino qajeelshshi qajeelaano | 28,861 | 8,308 | 28.9 |
| Interprayizootu miilla dandoo keene buuxa | 7,460 | 2,932 | 39.3 |
| 2 | Rosunna qajeelshu isilanchimma buuxisiisatennakaajjishate uduunnu shiqo wo’mitanno gede assa | Cc deerrinni haaro keenote massaara qixxeessa | 20 | 25 | >100 |
| Dijiitaale keeno baalante mereershuwara loosu iima hosiisa | 100% | 100% | 100 |
| Xiinxallote looso loosa | 2 | 1 | 50 |
| Uurrinshuwate keenote mereershimma fajjo aa | 17 | 24 | >100 |
| Haaro keenaano kalaqa | 126 | 112 | 88.89 |
| Dandoonsa keenotenni buunxoonni keenamaanora orjinaale sertefikeete loose tuqisa | 37,580 | 46,000 | >100 |
| Hajo la’anno bissa ledobissa foreme harisa | 135 | 119 | 88 |
| Keenote taje yannillicho doogonni amada | 100% | 100% | 100 |
| Babbaxxitino ogimmate daninninna deerrinni keenote mereershi fajjo aa | 34 | 25 | 73.5 |
| Keenote owaante woraddate/quchumu gashshootira tuqisa | 30 | 23 | 76.6 |